Α4-0308/96

Απόφαση σχετικά με την κοινή θέση που καθόρισε το Συμβούλιο για την έκδοση της απόφασης του Ευρωπαϊκού Κοινοβουλίου και του Συμβουλίου που αφορά τη θέσπιση προγράμματος κοινοτικής υποστήριξης στον τομέα των βιβλίων και της ανάγνωσης (Ariane) (C4-0377/96 - 94/0189 (COD))

(Διαδικασία συναπόφασης: δεύτερη ανάγνωση)

Το Ευρωπαϊκό Κοινοβούλιο,

- έχοντας υπόψη την κοινή θέση του Συμβουλίου (C4-0377/96 - 94/0189(COD)),

- έχοντας υπόψη τη γνωμοδότησή του σε πρώτη ανάγνωση ((ΕΕ C 109 της 1.5.1995, σελ. 289)) σχετικά με την πρόταση της Επιτροπής προς το Ευρωπαϊκό Κοινοβούλιο και το Συμβούλιο (COM(94)0356) ((ΕΕ C 324 της 22.11.1994, σελ. 11)),

- έχοντας υπόψη την τροποποιημένη πρόταση της Επιτροπής COM(95)0374 ((ΕΕ C 279 της 25.10.1995, σελ. 7)),

- έχοντας υπόψη το άρθρο 189 B, παράγραφος 2, της Συνθήκης ΕΚ,

- έχοντας υπόψη το άρθρο 72 του Κανονισμού του,

- έχοντας υπόψη τη σύσταση για τη δεύτερη ανάγνωση της Επιτροπής Πολιτισμού, Νεότητας, Παιδείας και Μέσων Ενημέρωσης (A4-0308/96),

1. τροποποιεί ως ακολούθως την κοινή θέση[semigr ]

2. καλεί την Επιτροπή να αποφανθεί ευνοϊκά επί των τροπολογιών του Κοινοβουλίου στη γνωμοδότηση που καλείται να συντάξει σύμφωνα με το άρθρο 189 B, παράγραφος 2, σημείο δ), της Συνθήκης ΕΚ[semigr ]

3. καλεί το Συμβούλιο να εγκρίνει όλες τις τροπολογίες του Κοινοβουλίου, να τροποποιήσει αναλόγως την κοινή θέση του και να εκδώσει οριστικά την πράξη[semigr ]

4. αναθέτει στον Πρόεδρό του να διαβιβάσει την παρούσα απόφαση στο Συμβούλιο και την Επιτροπή.

(Τροπολογία 1)

Tίτλος

>Αρχικό κείμενο>

Πρόγραμμα κοινοτικής υποστήριξης στον τομέα των βιβλίων και της ανάγνωσης (Ariane)

>Κείμενο μετά την ψηφοφορία στο ΕΚ>

Πρόγραμμα κοινοτικής υποστήριξης στον τομέα των βιβλίων και της ανάγνωσης, ιδίως μέσω της μετάφρασης (Ariane)

(Τροπολογία 2)

Άρθρο 5

>Αρχικό κείμενο>

1. Η Επιτροπή θέτει το πρόγραμμα σε εφαρμογή σύμφωνα με την παρούσα απόφαση.

2. Η Επιτροπή επικουρείται από επιτροπή η οποία απαρτίζεται από δύο αντιπροσώπους ανά κράτος μέλος και προεδρεύεται από τον αντιπρόσωπο της Επιτροπής. Τα μέλη της μπορούν να επικουρούνται από εμπειρογνώμονες ή συμβούλους.

>Κείμενο μετά την ψηφοφορία στο ΕΚ>

Η Επιτροπή είναι υπεύθυνη για την εφαρμογή του προγράμματος. Για τον σκοπό αυτό επικουρείται από τη συμβουλευτική επιτροπή για τα μέτρα ενθάρρυνσης στον πολιτιστικό τομέα (αποκαλούμενη εφεξής «επιτροπή»), σύμφωνα με τη διαδικασία που εκτίθεται κατωτέρω.

Η επιτροπή συμβουλευτικού χαρακτήρα περιλαμβάνει δύο αντιπροσώπους που ορίζονται από κάθε κράτος μέλος και προεδρεύεται από τον αντιπρόσωπο της Επιτροπής. Τα μέλη της μπορούν να επικουρούνται από εμπειρογνώμονες ή συμβούλους

>Αρχικό κείμενο>

3. Ο αντιπρόσωπος της Επιτροπής υποβάλλει στην επικουρική επιτροπή σχέδια μέτρων όσον αφορά:

- το ετήσιο πρόγραμμα εργασιών,

- τη γενική ισορροπία μεταξύ όλων των δράσεων,

- τις λεπτομέρειες και τα κριτήρια επιλογής για τους διάφορους τύπους σχεδίων που περιγράφονται στο Παράρτημα (δράσεις 1, 2, 3, 4 και 6),

- τα σχέδια που συνεπάγονται ενίσχυση πλέον των 10.000 Ecu,

>Κείμενο μετά την ψηφοφορία στο ΕΚ>

Ο αντιπρόσωπος της Επιτροπής υποβάλλει στην επιτροπή σχέδιο των μέτρων που πρόκειται να ληφθούν.

Η επιτροπή διατυπώνει τη γνώμη της μέσα σε προθεσμία την οποία μπορεί να ορίσει ο Πρόεδρος ανάλογα με τον επείγοντα χαρακτήρα του θέματος και, αν χρειασθεί, προβαίνει σε ψηφοφορία.

Η γνώμη καταχωρείται στα πρακτικά. Επί πλέον, κάθε κράτος μέλος έχει το δικαίωμα να ζητήσει να καταχωρηθεί η θέση του στα πρακτικά.

Η Επιτροπή λαμβάνει ιδιαίτερα υπόψη της τη γνώμη της επιτροπής και την ενημερώνει σχετικά με τον τρόπο με τον οποίο έλαβε υπόψη της τη γνώμη αυτή.

>Αρχικό κείμενο>

- τις λεπτομέρειες ελέγχου και αξιολόγησης του προγράμματος καθώς και τα συμπεράσματα των εκθέσεων αξιολόγησης που προβλέπονται από το άρθρο 8 και κάθε μέτρο προσαρμογής του προγράμματος που απορρέει από αυτές.

>Αρχικό κείμενο>

Η Επιτροπή διατυπώνει τη γνώμη της για τα σχέδια μέτρων που αναφέρονται στην παράγραφο 1 μέσα σε προθεσμία που μπορεί να ορίσει ο Πρόεδρος ανάλογα με τον επείγοντα χαρακτήρα του θέματος. Η γνώμη διατυπώνεται με την πλειοψηφία που προβλέπει το άρθρο 148, παρ. 2 της Συνθήκης για τη λήψη των αποφάσεων που καλείται να λάβει το Συμβούλιο κατόπιν προτάσεως της Επιτροπής. Κατά την ψηφοφορία στην Επιτροπή, οι ψήφοι των αντιπροσώπων των κρατών μελών σταθμίζονται σύμφωνα με το προαναφερόμενο άρθρο. Ο Πρόεδρος δεν λαμβάνει μέρος στην ψηφοφορία.

>Αρχικό κείμενο>

Η Επιτροπή θεσπίζει μέτρα τα οποία μπορούν να εφαρμοσθούν αμέσως. Εάν όμως τα μέτρα αυτά δεν είναι σύμφωνα με τη γνώμη που διατύπωσε η Επιτροπή, τα ανακοινώνει αμέσως στο Συμβούλιο. Στην περίπτωση αυτή:

>Αρχικό κείμενο>

α) Η Επιτροπή μπορεί να αναβάλει επί δύο μήνες από την ημερομηνία της ανακοίνωσης την εφαρμογή των μέτρων που ήδη αποφάσισε,

>Αρχικό κείμενο>

β) Το Συμβούλιο μπορεί, με ειδική πλειοψηφία, να λάβει διαφορετική απόφαση μέσα στην προθεσμία που προβλέπεται από το εδάφιο α).

>Αρχικό κείμενο>

4. Η Επιτροπή μπορεί να ζητήσει τη γνώμη της επιτροπής για κάθε άλλο ζήτημα που αφορά την εφαρμογή του προγράμματος και δεν προβλέπεται στην παράγραφο 3.

>Αρχικό κείμενο>

Ο αντιπρόσωπος της Επιτροπής υποβάλλει στην επιτροπή σχέδιο των μέτρων που πρόκειται να ληφθούν.

>Αρχικό κείμενο>

Η επιτροπή διατυπώνει τη γνώμη της μέσα σε προθεσμία την οποία μπορεί να ορίσει ο Πρόεδρος ανάλογα με τον επείγοντα χαρακτήρα του θέματος και, αν χρειασθεί, προβαίνει σε ψηφοφορία.

>Αρχικό κείμενο>

Η γνώμη καταχωρείται στα πρακτικά. Επί πλέον, κάθε κράτος μέλος έχει το δικαίωμα να ζητήσει να καταχωρηθεί η θέση του στα πρακτικά.

>Αρχικό κείμενο>

Η Επιτροπή λαμβάνει ιδιαίτερα υπόψη της τη γνώμη της επιτροπής και την ενημερώνει σχετικά με τον τρόπο με τον οποίο έλαβε υπόψη της τη γνώμη αυτή.

(Τροπολογία 3)

Άρθρο 6, παράγραφος 1

>Αρχικό κείμενο>

1. Η συνολική χρηματοδότηση για την εκτέλεση του παρόντος προγράμματος, για την περίοδο που ορίζει το άρθρο 1, ορίζεται σε 7 εκατ. Ecu.

>Κείμενο μετά την ψηφοφορία στο ΕΚ>

1. Η συνολική χρηματοδότηση για την εκτέλεση του παρόντος προγράμματος, για την περίοδο που ορίζει το άρθρο 1, ορίζεται σε 10,5 εκατ. Ecu.

(Τροπολογία 4)

Άρθρο 8, πρώτο εδάφιο

>Αρχικό κείμενο>

Μετά ένα έτος εφαρμογής του παρόντος προγράμματος και μέσα σε έξι μήνες από τη λήξη αυτής της περιόδου, η Επιτροπή, αφού ζητήσει τη γνώμη της επιτροπής, υποβάλλει στο Ευρωπαϊκό Κοινοβούλιο και το Συμβούλιο λεπτομερή έκθεση αξιολόγησης των επιτευχθέντων αποτελεσμάτων, η οποία συνοδεύεται ενδεχομένως από κατάλληλες προτάσεις σχετικά με τη συνέχιση του προγράμματος και τις λεπτομέρειες της εφαρμογής του, ώστε να δοθεί στο Ευρωπαϊκό Κοινοβούλιο και στο Συμβούλιο η δυνατότητα να αποφανθούν πριν από τη λήξη της περιόδου που καλύπτει το παρόν πρόγραμμα. Η έκθεση αυτή προβάλλει συγκεκριμένα τη δημιουργία πρόσθετης αξίας, ιδίως πολιτιστικού χαρακτήρα, και τις κοινωνικοοικονομικές συνέπειες που συνεπάγεται η χρηματοδοτική υποστήριξη της Κοινότητας. Η έκθεση αυτή προορίζεται για την ποιοτική και ποσοτική αξιολόγηση της υλοποίησης των στόχων του άρθρου 2 κατά την εκτέλεση του προγράμματος.

>Κείμενο μετά την ψηφοφορία στο ΕΚ>

Μετά ένα έτος εφαρμογής του παρόντος προγράμματος και μέσα σε έξι μήνες από τη λήξη αυτής της περιόδου, η Επιτροπή, αφού ζητήσει τη γνώμη της επιτροπής, υποβάλλει στο Ευρωπαϊκό Κοινοβούλιο και το Συμβούλιο λεπτομερή έκθεση αξιολόγησης των επιτευχθέντων αποτελεσμάτων, η οποία συνοδεύεται ενδεχομένως από κατάλληλες προτάσεις σχετικά με τη συνέχιση του προγράμματος και τις λεπτομέρειες της εφαρμογής του, ώστε να δοθεί στο Ευρωπαϊκό Κοινοβούλιο και στο Συμβούλιο η δυνατότητα να αποφανθούν πριν από τη λήξη της περιόδου που καλύπτει το παρόν πρόγραμμα. Η έκθεση αυτή προβάλλει συγκεκριμένα τη δημιουργία πρόσθετης αξίας, ιδίως πολιτιστικού χαρακτήρα, συμπεριλαμβανομένης μιας αναφοράς στον αντίκτυπο που είχε το πρόγραμμα στη διάδοση λογοτεχνικών έργων που είναι γραμμένα σε λιγότερο διαδεδομένες γλώσσες, και τις κοινωνικοοικονομικές συνέπειες που συνεπάγεται η χρηματοδοτική υποστήριξη της Κοινότητας. Η έκθεση αυτή προορίζεται για την ποιοτική και ποσοτική αξιολόγηση της υλοποίησης των στόχων του άρθρου 2 κατά την εκτέλεση του προγράμματος.

(Τροπολογία 5)

Παράρτημα, Δράση 1, παράγραφος 1, στοιχείο β) ii), εισαγωγική πρόταση

>Αρχικό κείμενο>

ii) Εντούτοις, τα έργα που έχουν γραφτεί στις λιγότερο διαδεδομένες γλώσσες της Ευρωπαϊκής Ένωσης μπορούν να τύχουν επιδοτήσεως για τη μετάφραση και όταν έχουν ήδη μεταφραστεί και δημοσιευτεί σε μια άλλη γλώσσα της Ένωσης (πέραν της γλώσσας του πρωτοτύπου) ή, μολονότι δεν έχουν ακόμη μεταφραστεί και δημοσιευτεί σε γλώσσα της Ένωσης, έχει προταθεί συγχρόνως η μετάφρασή τους σε δύο τουλάχιστον γλώσσες της Ένωσης. Οι επιδοτήσεις προορίζονται για την υποστήριξη της μετάφρασης σε μια άλλη γλώσσα της Ένωσης. Οι παρούσες διατάξεις ισχύουν επίσης για τα έργα:

>Κείμενο μετά την ψηφοφορία στο ΕΚ>

ii) Εντούτοις, για να δοθεί προτεραιότητα στις λιγότερο διαδεδομένες γλώσσες της Ευρωπαϊκής Ένωσης, τα έργα που έχουν γραφτεί στις γλώσσες αυτές μπορούν να τύχουν επιδοτήσεως για τη μετάφραση χωρίς να έχουν προηγουμένως μεταφραστεί σε άλλες κοινοτικές γλώσσες. Οι επιδοτήσεις προορίζονται για την υποστήριξη της μετάφρασης σε μια άλλη γλώσσα της Ένωσης. Οι παρούσες διατάξεις ισχύουν επίσης για τα έργα:

(Τροπολογία 6)

Παράρτημα, Δράση 1, παράγραφος 1, σημείο βα) (νέο)

>Κείμενο μετά την ψηφοφορία στο ΕΚ>

βα) Προτεραιότητα πρέπει να δίδεται στις αιτήσεις μικρών ανεξάρτητων εκδοτικών οίκων

(Τροπολογία 7)

Παράρτημα, Δράση 1, τελευταίο εδάφιο

>Αρχικό κείμενο>

Οι πόροι που θα διατεθούν στη δράση αυτή θα αποτελούν περίπου το 50% της συνολικής χρηματοδότησης που χορηγείται για το παρόν πρόγραμμα. Η ακριβής κατανομή μεταξύ των έξι δράσεων του παρόντος προγράμματος θα πραγματοποιηθεί σύμφωνα με τις διαδικασίες της παραγράφου 3 του άρθρου 5.

>Κείμενο μετά την ψηφοφορία στο ΕΚ>

Οι πόροι που θα διατεθούν στη δράση αυτή θα αποτελούν το 50% της συνολικής χρηματοδότησης που χορηγείται για το παρόν πρόγραμμα.

(Τροπολογία 8)

Παράρτημα, Δράση 2, τρίτο εδάφιο, παύλες

>Αρχικό κείμενο>

- την αμοιβαία γνώση της λογοτεχνίας ή της ιστορίας των ευρωπαϊκών λαών και τη σχετική πρόσβαση,

>Κείμενο μετά την ψηφοφορία στο ΕΚ>

α) την αμοιβαία γνώση της λογοτεχνίας ή της ιστορίας των ευρωπαϊκών λαών και τη σχετική πρόσβαση,

>Αρχικό κείμενο>

- την ανάπτυξη πρωτοβουλιών στο πλαίσιο εταιρικής σχέσης, με στόχο τη διευκόλυνση της πρόσβασης στα δεδομένα που αφορούν τη διάδοση, προώθηση, μετάφραση των βιβλίων και την πρόσβαση του πολίτη στην ανάγνωση,

- η πρόσβαση του πολίτη στην ανάγνωση.

>Κείμενο μετά την ψηφοφορία στο ΕΚ>

β) την ανάπτυξη πρωτοβουλιών στο πλαίσιο εταιρικής σχέσης, με στόχο να διευκολυνθεί:

- η πρόσβαση στα δεδομένα που αφορούν τη διάδοση του βιβλίου, π.χ. με τη δημιουργία τράπεζας δεδομένων που θα περιέχει πληροφορίες σχετικά με τα διαθέσιμα στην αγορά βιβλία, καθώς και τους εκδοτικούς οίκους και τους τομείς ειδίκευσής τους, προκειμένου να ευνοηθεί η συμπαραγωγή και η συνέκδοση ευρωπαϊκών έργων[semigr ]

>Κείμενο μετά την ψηφοφορία στο ΕΚ>

- η προώθηση του βιβλίου:

- η μετάφραση του βιβλίου, συμπεριλαμβανομένης της δυνατότητας να δημιουργηθεί βάση σημασιολογικών δεδομένων (σημασιολογικές δυσκολίες και ιδιομορφίες) για τους μεταφραστές τεχνικών και λογοτεχνικών κειμένων,

>Κείμενο μετά την ψηφοφορία στο ΕΚ>

- την ανταλλαγή πείρας και τεχνογνωσίας για θέματα κοινού ενδιαφέροντος μεταξύ επαγγελματιών σε ευρωπαϊκό επίπεδο.

γ) την ανταλλαγή πείρας και τεχνογνωσίας για θέματα κοινού ενδιαφέροντος μεταξύ επαγγελματιών σε ευρωπαϊκό επίπεδο.